একাদশীর ভিড়ে অন্ধ্রপ্রদেশের মন্দিরে পদপিষ্টের পরিস্থিতি, মৃত ১০

ওয়েব ডেস্ক: অন্ধ্রপ্রদেশে (Andhra Pradesh) ধর্মীয় অনুষ্ঠানে ফের মর্মান্তিক দুর্ঘটনা। শনিবার একাদশী উপলক্ষে বিপুল ভক্তসমাগমে পদপিষ্টের পরিস্থিতি তৈরি হয়েছে কাসিবুগ্গার বেঙ্কটেশ্বর স্বামী মন্দিরে (Ekadashi crowd causes stamped)।

প্রাথমিকভাবে জানা গিয়েছে, শেষ ইতিমধ্যেই ১০ জনের মৃত্যু হয়েছে। তবে স্থানীয় প্রশাসনের তরফে এখনও আনুষ্ঠানিকভাবে মৃতের সংখ্যা নিশ্চিত করা হয়নি। আহতদের উদ্ধার করে নিকটবর্তী হাসপাতালে ভর্তি করা হয়েছে।

আরও পড়ুন: পুরনো যানবাহনে নিষেধ! দিল্লির দূষণ রুখতে বড় পদক্ষেপ প্রশাসনের

সংবাদ সংস্থা পিটিআই সূত্রে খবর, একাদশীর পুণ্যস্নান ও পূজার জন্য ভোর থেকেই হাজার হাজার ভক্ত মন্দিরে ভিড় জমিয়েছিলেন। কীভাবে ভিড়ের মধ্যে হুড়োহুড়ি ও ধাক্কাধাক্কি শুরু হল, তা এখনও স্পষ্ট নয়।

অন্ধ্রপ্রদেশের মুখ্যমন্ত্রী চন্দ্রবাবু নায়ডু সমাজমাধ্যমে শোকপ্রকাশ করে লিখেছেন, “বেঙ্কটেশ্বর মন্দিরের পদপিষ্টের ঘটনায় আমি স্তম্ভিত। ভক্তদের মৃত্যু অত্যন্ত হৃদয়বিদারক। আহতদের দ্রুত চিকিৎসার ব্যবস্থা করা হচ্ছে। সংশ্লিষ্ট কর্মীদের দ্রুত উদ্ধারকাজ সম্পন্নের নির্দেশ দিয়েছি।”

এদিকে রাজ্য প্রশাসনের পক্ষ থেকে ঘটনাস্থলে তৎপরতা শুরু হয়েছে। স্থানীয় জনপ্রতিনিধি ও আধিকারিকদের মন্দিরে পাঠানো হয়েছে বলে জানা গিয়েছে।